1735—1740 йылдарҙағы башҡорт ихтилалдары баҫтырылғандан һәм Ырымбур губернаһы барлыҡҡа килгәндән һуң Себерҙә һәм ҡаҙаҡ далаларындағы сиктәрҙе һаҡлауға башҡорттарҙы һәм мишәрҙәрҙе системалы рәүештә йәлеп итеү башлана. XVIII быуаттың 40-сы йылдарында уҡ башҡорт ғәсҡәри ойошмаһы барлыҡҡа килә, документтарҙа «Башҡорт-мишәр ғәскәре» тигән аңлатма ҡулланыла башлай.